laion/Wikipedia-Exotic huggingface dataset:
Malibu (שיר של קים פטרס)

"Malibu" (בעברית: "מאליבו") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-7 במאי 2020, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. השיר הגיע למקום ה-15 במצעד הסינגלים העצמאיים הפורצים של חברת המצעדים הרשמית. ב-1 במאי 2020, פטרס הודיע שהשיר ייצא לאור ב-7 במאי 2020. פטרס תיארה את השיר כ"חזרה לצבע, ולהרגשה של להיות מאוהב. זו דוגמה לפופ האסקפיזם שאני הכי אוהבת". פטרס גם חשפה שהיא "בכתה את כל הדמעות [בסינגל האחרון, 'Reminds Me' ובאלבום, Clarity] והמשיכה הלאה, אז זה שיקוף של איך [היא] מרגישה". השיר נכלל בחבילה המורחבת של The Sims 4: Eco Lifestyle עם שירה מחודשת בשפת הסימליש (אנ'), השפה הבדיונית המדוברת במשחק. משחק הפורטנייט כלל גם הוא את "Malibu" באירוע הגאווה שלהם "ריינבאו רויאל" בשנת 2021, שבו השיר הושמע בתחנות הרדיו שלהם פאוור פליי המשמשות במכוניות המשחקים. השיר הופיע גם בפסקול משחק הווידאו "רוקט ליג" שיצא לאור ביוני 2021. האודיו הרשמי של "Malibu" הועלה לערוץ היוטיוב של קים פטרס ב-7 במאי 2020 וצבר למעלה מחצי מיליון צפיות. פטרס הוציא את הווידאו קליפ של השיר ב-11 במאי 2020 והוא צולם בבידוד שאירע במהלך מגפת הקורונה. בקליפ השתתפו מספר ידוענים ביניהם: פריס הילטון, דמי לובאטו, ג'ונתן ואן נס, מדליין פטץ', טודריק הול, פבלו ויטאר, ג'סי ג'יי, צ'ארלי XCX, אלי ואייג'יי, אקווריה, סקוט הוינג (אנ'), לורן גריי, ניקיטה דרגון (אנ'), אמנדה לפור, דוריאן אלקטרה (אנ'), בואן יאנג, סלייייטר וטדי קווינליבן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-30 מיליון השמעות. סרטון השיר "Malibu" באתר יוטיוב Kim Petras' new single Malibu is an early contender for song of the summer, GAY TIMES, ‏2020-05-07 (באנגלית בריטית) ארון ג'וסף, אלן גריג, ג'ון קסטלי, קים פטרס, לוקאס גוטוואלד, סופיה בלאק, ווהן אוליבר ארון ג'וסף, ג'ון קסטלי, מייד אין צ'יינה, ווהן אוליבר Ernesto Macias, For Kim Petras, Her New Single Is a Sign of What's to Come, Interview Magazine, ‏2020-05-08 (באנגלית אמריקאית) Reminds Me - Kim Petras (Official Audio), נבדק ב-2022-09-24 Official Independent Singles Breakers Chart Top 20 | Official Charts Company, www.officialcharts.com (באנגלית) "#MalibuMay7th Woo-Ah!"., Twitter Lake Schatz, Kim Petras parties in "Malibu" on new single: Stream, Consequence, ‏2020-05-07 (באנגלית אמריקאית) "Still can't believe this is rly a thing 😭😭 u can listen to the simlish version of malibu w the new @TheSims expansion pack 🐩💕 #ecolifestyle", Twitter Rainbow Royale is here!, Epic Games' Fortnite (באנגלית אמריקאית) Malibu - Kim Petras (Rocket League Love ISLV), נבדק ב-2022-09-24 Malibu - Kim Petras (Official Audio), נבדק ב-2022-09-24 Dork News Desk, Kim Petras has shared a new video featuring Demi Lovato, Paris Hilton, Charli XCX and loads more | Dork, readdork.com, ‏2020-05-11 (באנגלית אמריקאית) Stephen Daw, Stephen Daw, Kim Petras Throws a Virtual Pool Party With Some A-List Friends in ‘Malibu’ Video: Watch, Billboard, ‏2020-05-11 (באנגלית אמריקאית) You’re Invited to Kim Petras’ Extremely Gay “Malibu” Pool Party, www.logotv.com (באנגלית) Kim Petras Called All Her Famous Friends for a Virtual Pool Party, PAPER, ‏2020-05-11 (באנגלית) Malibu, 2020-05-07, נבדק ב-2022-09-24
וולפי טראוב

וולפי טראוב (6 בספטמבר 1927 – 10 באוקטובר 2013) היה ביוכימאי ישראלי ופרופסור בפקולטה לכימיה במכון ויצמן למדע, חלוץ בתחום הקריסטלוגרפיה בקרני רנטגן. מנחה הדוקטורט של עדה יונת, כלת פרס נובל לכימיה לשנת 2009. וולפי טראוב נולד בלייפאיה שבלטביה, בן לצדוק (חודיק) טראוב וסוניה (שרה ביילה) לבית בנימינוביץ. בגיל 6 היגר לדרום אפריקה עם משפחתו, והיה ידיד נעוריו של אהרון קלוג, לימים חתן פרס נובל לכימיה. את לימודי התואר הראשון והשני בכימיה עשה באוניברסיטת קייפטאון, ולאחר מכן עבר לקולג' בירקבק באוניברסיטת לונדון, לצורך לימודי התואר השלישי בהנחיית פרופ' ג'ון דזמונד ברנל. עבודת הדוקטורט שלו, שעסקה בקריסטלוגרפיה, הוגשה בשנת 1955. טראוב שימש מספר שנים כחוקר במחלקה לביוכימיה באוניברסיטת קולומביה ובתחילת שנות ה-60 עלה עם משפחתו לישראל בעידודו של פרופ' גרהרד שמידט והצטרף לשורות מכון ויצמן למדע במחלקה לכימיה מבנית (כיום כימיה ביולוגית), זאת בחסות מלגת יד ויצמן. לאחר תקופה הפך לחבר סגל, ב-1966 קודם לדרגת פרופסור חבר ובהמשך לפרופסור מן המניין. בשנים 1988–1989 כיהן כראש המחלקה. טראוב היה נשוי לגלדיס (לבית זיגמן), ממנה התאלמן ב-1986. לאחר פטירתה חי עם בת זוג, אן בלוך. לוולפי וגלדיס טראוב נולדו שני ילדים, ליסה (שילוח-עוזרד; לימים מנכ"לית קרן הקולנוע הישראלי) ומייקל. התגורר ברחובות, שם גם נטמן עם פטירתו בשנת 2013. טראוב היה חלוץ בתחום הפענוח המבני של סיבי חלבון באמצעות קריסטלוגרפיה בקרני רנטגן. בראשית עבודתו במכון ויצמן הוא קבע את המבנה של מספר הומו-פולימרים, והדגים את נטייתם להתארגן באופן דומה לסיבי קולגן. לאחר מכן הצליח לקבוע לראשונה, ברזולוציה גבוהה, את מבנה סיבי הקולגן – החלבון הנפוץ ביותר בממלכת החי, והחלבון הבלתי-מסיס העיקרי בחומר הבין-תאי וברקמות חיבור. באותם ימים מוקדמים נחשב הקולגן לחלבון חוץ-תאי בלתי מעניין ברובו, והגישה המדעית הרווחת הייתה שאין למצוא משמעות רבה בשונות הקטנה המופיעה ברצפי חומצות האמינו שלו. למרות זאת זיהה טראוב בסיבי הקולגן היבטים מבניים של זיהוי והתארגנות עצמית. הוא יצר חזון ראשוני לגבי אחד התחומים העיקריים בביוכימיה: כיצד קובע רצף חומצות האמינו של חלבון מסוים את המבנה המקופל שלו, אשר מקנה לו את תפקודו הביולוגי. פרס נובל בכימיה לשנת 2013, שהוענק יום לפני מותו, ניתן גם הוא בתחום זה. ברבות השנים הנחה טראוב מספר תלמידים שהפכו לחוקרים בולטים, בהם כלת פרס נובל פרופ' עדה יונת ממכון ויצמן ופרופ' אורי שמואלי מאוניברסיטת תל אביב. משפחת טראוב, באתר geni וולפי טראוב, באתר הגנאלוגיה בכימיה חמישה מדענים מארה"ב - ברחובות, באתר הארץ, ‏26 בדצמבר 1960 מינויים והעלאות במכון ויצמן, באתר הצופה, ‏13 ביוני 1966 ד"ר חנה גולדרינג, פרופ' וולפי טראוב ופרופ' קורט רוזנהק הלכו באחרונה לעולמם, באתר מסע הקסם המדעי, ‏26 בנובמבר 2013 מודעת אבל על פטירתו של וולפי טראוב, באתר אבלים, ‏13 באוקטובר 2013
שוחטודה

שוחטודה הוא אלבום אולפן של מפיק ההיפ הופ הישראלי אורי שוחט. האלבום יצא לאור ב-26 באפריל 2022 על ידי חברת התקליטים שיגולה רקורדס. באלבום הופעות אורח של נורוז, הילאי, לוקץ', וייב איש, טדי נגוסה, רביד פלוטניק, טונה, זיו שחר, רועי כפרי, פלד, סימה נון, בוי אצ'י, מיכאל סוויסה, כהן, הפנר, מיכאל מושונוב, דור3, שרק וצוקוש, טהר שפי ועדן דרסו. שוחט הכריז על האלבום לראשונה בעמוד האינסטגרם שלו ב-5 במרץ 2022, יחד עם תמונה המהווה פרודיה לעטיפתו של אלבומו של דרייק, Certified Lover Boy ושם האלבום, המבוסס על תג המפיק של שוחט שבוצע על ידי הראפר פלד ומופיע במרבית השירים שהפיק. הסינגל הראשון מתוך האלבום, "יפן" בהשתתפות פלד וסימה נון, יצא לאור ב-7 באפריל 2022, לצד וידאו קליפ נלווה בו הופעת אורח של מיכאל סוויסה, שגם משתתף באלבום. שבוע לאחר מכן, הכריז שוחט על תאריך צאת האלבום, יחד עם הזמנה מוקדמת של האלבום באפל מיוזיק. נוסף לכך, פרסם מספר ימים לפני צאת האלבום את רשימת הרצועות שלו, שכללה את השיר "להיעלם" בהשתתפות יסמין מועלם, שלבסוף לא נכלל באלבום עצמו. בהפקת האלבום נעזר שוחט בזיו שחר, רועי כפרי, בוי אצ'י, צוקוש וטהר שפי, שמופיעים גם באלבום עצמו, וכן במפיקים איתמר גוב ארי וישי סוויסה. שוחט קיים הופעת השקה לאלבום בפסטיבל ה"שיגולה בלוק פארטי" של שיגולה רקורדס בהאנגר 11, בו היווה המופע המרכזי. עשרה שירים מתוך האלבום נכנסו למצעד היומי של ספוטיפיי בישראל ביום הראשון לצאתו, כשבראשם השיר "עין גדי" עם וייב איש, טדי נגוסה ורביד פלוטניק במקום ה-45, שהיה לכניסה הגבוהה ביותר במצעד ליום זה וצבר כ-8 אלף השמעות. במצעד האלבומים השבועי של ספוטיפיי, הגיע האלבום למקום השמיני בשבוע הראשון לצאתו. שבוע לאחר מכן, הגיע האלבום לשיאו במקום השביעי. שוחטודה האלבום. בקרוב., באתר אינסטגרם, 5 במרץ 2022 אורי שוחט - יפן [מארח את פלד וסימה נון], סרטון בערוץ "Ori Shochat", באתר יוטיוב (אורך: 02:59) הכרזת האלבום, באתר אינסטגרם, 13 באפריל 2022 טרקליסט, באתר אינסטגרם, 22 באפריל 2022 המצעד היומי, באתר ספוטיפיי, 26 באפריל 2022 מצעד האלבומים, באתר ספוטיפיי, 5 במאי 2022
נבחרת מקאו בכדורגל

נבחרת מקאו בכדורגל (בפורטוגזית: Selecção Macaense de Futebol) היא נבחרת הכדורגל הלאומית של האזור המנהלי המיוחד של מקאו. בטורנירים בינלאומיים מופיעה הנבחרת כ"נבחרת מקאו, סין". הנבחרת ייצגה את מקאו במשחקים בינלאומיים עוד לפני 1999, מקאו עוד הייתה מושבה של פורטוגל. הנבחרת המשיכה לייצג את תושבי מקאו כאשר המושבה הועברה לידי סין והפכה ל"אזור מנהלי מיוחד". נבחרת מקאו נפרדת מנבחרת סין כחלק משיטת "מדינה אחת, שתי שיטות" המאפשר למחוז נפרד זה לשמור על מסגרות הספורט הייצוגיות שלו, כמו נבחרת הונג קונג. הדירוג הנוכחי של נבחרת מקאו ברשימת הדירוג של פיפ"א, הוא המקום ה-193 בעולם, נכון ל-19 בספטמבר 2024; הניקוד הוא 871.52 – ירידה של 8 נקודות לעומת ניקוד קודם. דירוג השיא 156 נמדד לראשונה בספטמבר 1997, והדירוג הנמוך ביותר 204 נמדד לראשונה באוקטובר 2013. 1930 עד 1978 - לא נכנסה 1982 - לא העפילה 1986 - לא העפילה 1990 - לא נכנסה 1994 עד 2026 - לא העפילה 1956 עד 1976 - לא נכנסה 1980 - לא העפילה 1984 - לא נכנסה 1988 - לא נכנסה 1992 עד 2004 - לא העפילה 2007 - לא נכנסה 2011 עד 2027 - לא העפילה 2006 - סיבוב ראשון 2008 עד 2014 - לא העפילה 2003 - לא העפילה 2005 - לא נכנסה 2008 עד 2015 - לא העפילה מדיה וקבצים בנושא נבחרת מקאו בכדורגל בוויקישיתוף אתר האינטרנט הרשמי של נבחרת מקאו בכדורגל דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
Jenny (שיר)

"Jenny" או בשמו המלא, "Jenny (I Wanna Ruin Our Friendship)", הוא שיר שנכתב, הופק ובוצע על ידי הלהקה הווירטואלית סטודיו קילרס (אנ'), שיצא לאור ב-3 במאי 2013 כסינגל הרביעי מתוך אלבום האולפן הראשון שלה, Studio Killers. השיר נוצר בהשראת ההתאהבות של הזמרת צ'ובי צ'רי באדם בשם ג'ני, ועוסק בבחורה שמתאהבת בחברתה הטובה ועושה דברים כמו גניבת השפתון שלה ושימוש בחולצה שלה כציפית לכרית. רמיקס בהשתתפות הזמרת-יוצרת הגרמנייה קים פטרס יצא לאור ב-26 במרץ 2021. חברי סטודיו קילרס כתבו, הפיקו וביצעו את "Jenny", עם כתיבת שירים נוספת שנעשתה על ידי רוב דייוויס. גולדי פוקס ודינה מינק היו אחרים על הקצב האינסטרומנטלי, בעוד צ'ובי צ'רי כתבה את המנגינה והמילים וביצעה את השירה. לפי צ'ובי צ'רי, זה היה אחד השירים שכתבה לפני שהקימה את סטודיו קילרס. זה נוצר בהשראת ההתאהבות שלצ'רי הייתה לאדם בשם ג'ני. היא אמרה שהמילים "די השתנו במהלך הדרך כי [גולדי פוקס ודינה מינק] הוסיפו כמה מהרגשות שלהם עם הרגשות שלי וזה הפך לסוג של שיר מסקרן". על השיר שקשור למערכות יחסים לסביות, הנושא המדובר ביותר בפינלנד בעת שהשיר יצא לאור, הלהקה חשבה "זה לא צריך להיות משהו להירתע ממנו". באופן מילולי, השיר מתאר מערכת יחסים של שתי נשים, שבה לאחת מהן, ג'ני, יש חבר. לדברי העורך של PopMatters, ראיין לאת'ן, "נראה שהחברה היקרה ביותר שלה גונבת דברים מחדרה וישנה עם החולצה שלה כאילו הייתה ציפית". ב-24 באפריל 2021 יצא רמיקס רשמי ל-"Jenny" בהשתתפות הזמרת הגרמנייה קים פטרס. הווידאו קליפ הרשמי של "Jenny" הועלה לערוץ היוטיוב של סטודיו קילרס ב-24 בדצמבר 2015 וצבר למעלה מ-150 מיליון צפיות. מידע על היצירה "Jenny" באתר מיוזיק בריינז סרטון השיר "Jenny" באתר יוטיוב Studio Killers, 2013-06-14, נבדק ב-2022-09-24 Kim Petras Guests On A Remix Of Studio Killers’ TikTok Hit ’Jenny’, UPROXX, ‏2021-03-26 (באנגלית אמריקאית) Studio Killers (Media notes). Studio Killers. Warner Music Finland. 2013. 5053105800322. Studio Killers - Interview June 2013, Contactmusic.com, ‏2013-06-04 Virtuaaliyhtye Studio Killersin laulajatar Chubby Cherry haluaisi keikoille, yle.fi (ב־) "Song Review: Studio Killers' New Single "Jenny" Studio Killers - Jenny (I Wanna Ruin Our Friendship) OFFICIAL MUSIC VIDEO, נבדק ב-2022-09-24 Lathan, Ryan (25 בדצמבר 2013). "The Best Dance Singles of 2013". PopMatters. נבדק ב-4 בינואר 2014. {{cite web}}: (עזרה)
אלומיניום הידרוקסיד

אלומיניום הידרוקסיד, Al(OH)3, נמצא בטבע כמינרל גיבסיט (אנ') (הידוע גם בשם הידרארגיליט), ושלושת הפולימורפים הנדירים בהרבה שלו: בייריט, דוילייט ונורדסטראנדיט. אלומיניום הידרוקסיד הוא אמפוטרי, כלומר, יש לו תכונות בסיסיות וחומציות כאחד. תרכובות הדומות לאלומיניום הידרוקסיד הן למשל אלומיניום אוקסיד הידרוקסיד, AlO(OH), ואלומינה, Al2O3, שהוא גם כן אמפוטרי. תרכובות אלו יחד הן המרכיבים העיקריים של עפרות האלומיניום בוקסיט. אלומיניום הידרוקסיד יוצר גם משקע ג'לטיני במים. אלומיניום הידרוקסיד הוא אמפוטרי. בתווך חומצי הוא מתנהג כבסיס ברונסטד-לאורי. הוא מנטרל את החומצה, ומניב מלח: 3HCl + Al(OH)3 → AlCl3 + 3 H2O בתווך בסיסי, הוא מתנהג כחומצת לואיס על ידי קשירת יוני הידרוקסיד: -Al(OH)3 + OH− → Al(OH)4 בשנות ה-60 וה-70 עלתה השערה שאלומיניום קשור להפרעות נוירולוגיות שונות, כולל מחלת אלצהיימר. מאז, מחקרים אפידמיולוגיים מרובים לא מצאו קשר בין חשיפה לאלומיניום סביבתי או בבליעה לבין הפרעות נוירולוגיות, אם כי אלומיניום מוזרק לא נבדק במחקרים אלו. הפרעות עצביות נמצאו בניסויים על עכברים שמונעים על ידי סינדרום מלחמת המפרץ (אנ') (GWI). אלומיניום הידרוקסיד שהוזרק במינונים שווי ערך לאלו שניתנו לצבא ארצות הברית, הראה עלייה באסטרוציטים תגובתיים, עלייה באפופטוזה של נוירונים מוטוריים והתפשטות מיקרוגלייה בתוך חוט השדרה וקליפת הראייה. מדיה וקבצים בנושא אלומיניום הידרוקסיד בוויקישיתוף Basic and Amphoteric Hydroxides, web.archive.org, ‏2017-08-22 Aluminium and Alzheimer's disease - Alzheimer's Society, web.archive.org, ‏2012-03-11 Virginie Rondeau, A review of epidemiologic studies on aluminum and silica in relation to Alzheimer's disease and associated disorders, Reviews on Environmental Health 17, 2002, עמ' 107–121 A. B. Graves, D. Rosner, D. Echeverria, J. A. Mortimer, Occupational exposures to solvents and aluminium and estimated risk of Alzheimer's disease, Occupational and Environmental Medicine 55, 1998-09, עמ' 627–633 Christopher A. Shaw, Michael S. Petrik, Aluminum hydroxide injections lead to motor deficits and motor neuron degeneration, Journal of inorganic biochemistry 103, 2009-11, עמ' 1555 doi: 10.1016/j.jinorgbio.2009.05.019
ג'יי אונגר

ג'יי אונגר (באנגלית: Jay Ungar; נולד ב-14 בנובמבר 1946) הוא מוזיקאי ומלחין פולק יהודי-אמריקאי. אונגר נולד בברונקס, ניו יורק. הוא פקד את אולמות המוזיקה של גריניץ' וילג' במהלך התקופה המעצבת שלו בשנות ה-60. בסוף שנות ה-60 הוא הפך לחבר בלהקת Cat Mother and All Night News Boys ומאוחר יותר, בלהקת Putnam String County. הוא הופיע עם דייוויד ברומברג, אך עיקר פרסומו בא בזכות "Ahokan Farewell" משנת 1982, שהלחין בתור נעימת קינה. נעימה זו שימשה מנגינת הנושא לסדרה התיעודית של קן ברנס, "The Civil War" משנת 1990. רבות מיצירותיו האחרות מוכרות כמנגינות קונטרה (Contra dance) (אנ'), בעיקר "הליכת הקוסם" (The Wizard's Walk). בשנת 1991 נישא אונגר לעמיתתו המוזיקאית מולי מייסון. הם הכירו בשנות ה-70. הם ממשיכים להופיע כצמד, עם הלהקה שלהם, "Swingology", ובלהקה בשם "ההרכב המשפחתי של ג'יי אונגר ומולי מייסון" עם בתו של ג'יי, רות אונגר (אמה היא לין הארדי), כנרת, ובעלה מייקל מרנדה, נגן בנג'ו. ב-1992 ביצעו אונגר ומייסון את הפסקול לסרט התיעודי "Brother's Keeper" (אנ'), פסקול שיצא כתקליטור מוזיקה בשם "Waltzing with You" בשנת 1998. בשנת 2006, הצמד עמד בראש "פסטיבל חיי הפולק של הצפון-מערב" (Northwest Folklife Festival) בסיאטל. ג'יי אונגר, במסד הנתונים הקולנועיים IMDb (באנגלית) ג'יי אונגר, באתר אפל מיוזיק (באנגלית) ג'יי אונגר, באתר ספוטיפיי ג'יי אונגר, באתר Last.fm (באנגלית) ג'יי אונגר, באתר AllMusic (באנגלית) ג'יי אונגר, באתר MusicBrainz (באנגלית) ג'יי אונגר, באתר Discogs (באנגלית) ג'יי אונגר, באתר Songkick (באנגלית) ג'יי אונגר ומולי מייסון Folk Alley Sessions: Ashokan Farewell, אוניברסיטת קנט סטייט, אוהיו, 2011. "Jay Ungar". AllMovie Database. 2009. נבדק ב-2009-08-28. LEAH FALK, The Jew Behind the Famous Civil War Lament, JTA, ‏13 באוקטובר 2015 "Ashokan Farewell FAQ". אורכב מ-המקור ב-2011-02-12. נבדק ב-2011-02-11. In the composer's words, "Ashokan Farewell was written in the style of a Scottish lament." (אורכב 12.02.2011 בארכיון Wayback Machine)
SugarCrash!

"SugarCrash!" הוא שיר שנכתב, הופק ובוצע על ידי המוזיקאי הקנדי אילי-אוטו. הוא יצא לאור ב-25 באוגוסט 2020. בהוצאת חברת התקליטים RCA רקורדס כסינגל שלא מתוך אלבום. רמיקס בהשתתפות הזמרת-יוצרת הגרמנייה קים פטרס והמוזיקאי הקנדי-אמריקאי קרטיס וואטרס יצא לאור ב-23 באפריל 2021. השיר הגיע למקום העשירי במצעד שירי הרוק & האלטרנטיביים. באורך של דקה ו-20 שניות, השיר נכתב בסולם פה מז'ור בקצב של 98 פעימות בדקה. הוא הפך לוויראלי באפליקציית שיתוף הווידאו טיקטוק בשנת 2021. "SugarCrash!" מאופיין בהייפרפופ עם אפקטים קוליים רבים, בס מעוות וקולות גבוהים, המורכב משני פזמונים, בית וגשר מוזיקלי. ב-Genius סקרו את השיר והזכירו את "פוקימון שחור ולבן". בהמשך, לכך אמר אילי-אוטו עד כמה הוא עייף ממגפת הקורונה המתמשכת, מהעתיד שלו ומהדיספוריה המגדרית שלו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-270 מיליון השמעות. ב-24 באפריל 2021 יצא רמיקס רשמי ל-"SugarCrash!" ביחד עם הזמרת הגרמנייה קים פטרס. הווידאו קליפ הרשמי של "Jenny" הועלה לערוץ היוטיוב של אילי-אוטו ב-4 במאי 2021 וצבר למעלה מ-20 מיליון צפיות. מידע על הסינגל "SugarCrash!" באתר מיוזיק בריינז סרטון השיר "SugarCrash!" באתר יוטיוב מידע על השיר "SugarCrash!" באתר ספוטיפיי Bobby Olivier, How ElyOtto Became the New Face of Hyperpop, SPIN, ‏2021-04-08 (באנגלית אמריקאית) High school student ElyOtto an overnight hyperpop sensation with major record deal, calgaryherald (ב־Canadian English) devops, Hot Rock & Alternative Songs, Billboard, ‏2013-01-02 (באנגלית אמריקאית) Sugar Crash Tik Tok Meme Green Screen Template, www.kapwing.com (באנגלית) ElyOtto "SugarCrash!" Official Lyrics & Meaning | Verified, נבדק ב-2022-09-24 SugarCrash!, 2020-08-25, נבדק ב-2022-09-24 SugarCrash! (feat. Kim Petras & Curtis Waters), 2021-04-23, נבדק ב-2023-08-17 ElyOtto - SugarCrash! (Official Video), נבדק ב-2022-09-24
בורון טריפלואוריד

בורון טריפלואוריד הוא תרכובת אי-אורגנית המיוצגת על ידי הנוסחה BF3. הגז החריף, חסר הצבע והרעיל הזה יוצר אדים לבנים באוויר לח. זוהי חומצת לואיס שימושית ואבן בניין רב-תכליתית לתרכובות בורון אחרות. הגאומטריה של מולקולת בורון טריפלואוריד היא משולש מישורי. חבורת הסימטריה שלו, D3h, תואמת את התחזית של מודל VSEPR. למולקולה אין מומנט דיפול מתוקף הסימטריה הגבוהה שלה. המולקולה היא איזואלקטרונית עם אניון הקרבונט, CO3-2. בטריהלידים של בורון, BX3, אורך קשרי B–X בודדים (1.30 Å) קצרים מהצפוי לקשרים בודדים, וקיצור זה עשוי להצביע על קשר π חזק יותר של B–X בפלואוריד. הסבר קליל מזכיר את החפיפה המותרת לסימטריה של אורביטל p על אטום הבור עם השילוב בפאזה של שלושת האורביטלים p בעלי אוריינטציה דומה על אטומי פלואור. אחרים מצביעים על האופי היוני של הקשרים ב-BF3. BF3 מיוצר על ידי תגובה של תחמוצות בורון עם מימן פלואוריד: B2O3 + 6 HF → 2 BF3 + 3 H2O בדרך כלל ה-HF מיוצר אין סיטו מחומצה גופרתית ופלואוריט (CaF2). מדי שנה מיוצרים כ-2300–4500 טונות של בורון טריפלואוריד. מדיה וקבצים בנושא בורון טריפלואוריד בוויקישיתוף Gillespie, Ronald J. (1998). "Covalent and Ionic Molecules: Why Are BeF2 and AlF3 High Melting Point Solids whereas BF3 and SiF4 Are Gases?". Journal of Chemical Education. 75 (7): 923. Bibcode:1998JChEd..75..923G. doi:10.1021/ed075p923. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
טונטין

טונטין היא קצבה לכל החיים (פנסיה) המשולמת מתוך קרן משותפת לאנשים שהפקידו אל הקרן מראש לפי השווי היחסי של ההפקדות שלהם. בניגוד לסוגי קצבה אחרים ההפקדות של אנשים שנפטרו נשארות בקרן ומשמשות להגדלת קצבאות החברים האחרים בקרן. תוכניות כאלה נוצרו כתוכניות של ממשלות לגייס הון במאה ה-17 והפכו נפוצות יחסית במאות ה-18 וה-19. פרקטיקות מפוקפקות של מבטחי חיים בארצות הברית ב-1906 הובילו לחקירת ארמסטרונג בארצות הברית להגביל צורות מסוימות של טונטינים. עם זאת, במרץ 2017, ה"ניו יורק טיימס" דיווח כי הטונטינים קיבלו שיקול חדש כדרך לאנשים לקבל הכנסה קבועה מפנסיה. הטונטינים מאפשרים למנויים לחלוק את הסיכון של חיים ארוכים על ידי שילוב של תכונות של קצבה קבוצתית עם סוג של הגרלת תמותה. כל מנוי משלם סכום לנאמנות ולאחר מכן מקבל תשלום תקופתי. כאשר חברים מתים, זכאויות התשלום שלהם עוברות לשאר המשתתפים, וכך הערך של כל תשלום מתמשך עולה. עם מותו של החבר הסופי, תוכנית הנאמנות נפסקת בדרך כלל. קרנות טונטין עדיין נפוצות בצרפת . דירקטיבה 2002/83/EC של הפרלמנט האירופי מאפשרת לחברות ביטוח באיחוד האירופי הקים קרנות טונטין. תקנת הפנסיה הפאן-אירופית שעברה על ידי הנציבות האירופית ב-2019 מכילה גם הוראות המתירות ספציפית למוצרי פנסיה מהדור הבא העומדים ב"עקרון הטונטין" להיות מוצעים במדינות האיחוד האירופי. "When Others Die, Tontine Investors Win". The New York Times. 2017-03-24. נבדק ב-2017-03-27."When Others Die, Tontine Investors Win". The New York Times. 2017-03-24. Retrieved 2017-03-27. Weir 1989, pp. 96, 102–03, 105. Miranda Ingram, ‏Property in France: Keep it in la famille now and for ever, The Telegraph, 30 August 2008Ingram, Miranda (2008-08-29). "Property in France: Keep it in la famille now and for ever". Daily Telegraph. ISSN 0307-1235. Retrieved 2017-10-16. "EUR-Lex – 32002L0083 – EN". eur-lex.europa.eu (באנגלית). נבדק ב-2017-10-17."EUR-Lex – 32002L0083 – EN". eur-lex.europa.eu. Retrieved 2017-10-17. Meerten, Hans van; Hooghiemstra, Sebastiaan Niels (ביולי 2017). "PEPP – Towards a Harmonized European Legislative Framework for Personal Pensions". SSRN. {{cite journal}}: (עזרה)Meerten, Hans van; Hooghiemstra, Sebastiaan Niels (July 2017). "PEPP – Towards a Harmonized European Legislative Framework for Personal Pensions". SSRN.
טל ברדה

טל ברדה (נולדה ב-1983) היא יוצרת ומפיקת קולנוע דוקומנטרי ישראלית. טל נולדה לאם אמריקאית ולאב צרפתי וגדלה בירושלים. היא למדה בחוג לקולנוע וטלוויזיה באוניברסיטת תל אביב משנת 2009 עד לשנת 2012. בנוסף למדה תולדות האמנות ותקשורת באוניברסיטת לה־מירל בצרפת. בשנת 2013 זכתה במענק תוכנית הסרטים של גרינהאוס בשיתוף פסטיבל הסרטים טרייבקה. סרטה "משפחה בטרנס" זכה בפסטיבל דוקאביב לשנת 2018 בקטגוריית הסרט הטוב ביותר. בשנת 2021 הגיעה ברדה לגמר התחרות SIMA לסרטים דוקומנטריים עם הסרט "משפחה בטרנס" אך לא זכתה. ברדה עבדה עם גופי שידור בינלאומיים ביניהם: HBO, ARTE, BBC, CBC, ZDF, IKON. ברדה היא אחותה של ד״ר יעל ברדה והמעצבת תמר ברדה. 2022- לשדוד את סבתא 2013 - הבריחה 2016 - הממלכה המופלאה של פאפא אלאייב 2018 - משפחה בטרנס 2019 - מאה מיליון צפיות 2021 - אשת חיל 2022- לשדוד את סבתא 2022 - תיק 512 2015 - במרחק פעימה 2016 - הממלכה המופלאה של פאפא אלאייב 2019 - לוחמי הדממה 2022 - תיק 512 2014- אפולוניה טל ברדה, במיזם "אישים" לתיעוד היצירה הישראלית טל ברדה, ברשת החברתית LinkedIn Tal Barda, docsbarcelona.com a Development Program for Documentary Filmmakers, a Development Program for Documentary Filmmakers - Tribeca Film Institute - 2013 Award, a Development Program for Documentary Filmmakers (באנגלית) וואלה! תרבות‏, אלה הזוכים בפסטיבל דוקאביב 2018, באתר וואלה, 23 במאי 2018 2021 FINALISTS – SIMA AWARDS (באנגלית) Tal Barda, Kinorium (באנגלית) Tal Barda, Jerusalem Film Festival (באנגלית) 100 Million Views (באנגלית), נבדק ב-2022-10-16 לוחמי הדממה | סרטה של טל ברדה, באתר חדשות 13, 19 במאי 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
גיבור גיטרה

"גיבור גיטרה" הוא המיני-אלבום הראשון של הזמר הישראלי רם אוריון. את האלבום הוציאה לאור בשנת 2004 חברת התקליטים נענע דיסק. "חיוך קטן" ו"רינגטון" הן הרצועות היחידות שהופקו להן וידאו קליפים. הוא פורסם בפורמט תקליטור בלבד, ולא יצא בפלטפורמות הסטרימינג, כמו ספוטיפיי ואפל מיוזיק. כל ארבעת השירים נכללו כרצועות 9–12 באלבום "כן", שפורסם ב-2007. הקליפ של חיוך קטן, יוטיוב Ringtone by Ram Orion, יוטיוב
סלאוקוס השביעי

סלאוקוס השביעי (ביוונית: Σέλευκος) פילומטור (Φιλομήτωρ) או קיביוסאקטס (Κυβιοσάκτης), היה בן השושלת הסלאוקית ושליט הממלכה הסלאוקית שבסיסה בסוריה. סלאוקוס השביעי לא היה ידוע עד לאחרונה. ממטבעות שהונפקו על ידו ועל ידי אמו, הנסיכה התלמית קלאופטרה סלנה הראשונה, יש להניח שהוא היה בנה מהמלך אנטיוכוס העשירי אוסבס, ואחיו של המלך לעתיד אנטיוכוס השלושה עשר אסיאטקוס. נראה שהוא "שלט" במהלך כיבוש סוריה על ידי המלך הארמני טיגראנס הגדול (83–69 לפסה"נ). אולם במציאות, רק ערים בודדות היו נאמנות לסלאוקים בתקופה זו. זמן מה לאחר שטיגרנס כבש את סוריה (83 לפסה"נ), נסעה אמו לרומא כדי שבניה יוכרו כמלכי מצרים, אך ללא הועיל. הם שהו שם לפחות בין השנים 75–73 לפסה"נ, והוכרו כ"מלכי סוריה". המלך הילד הוא כנראה אותו סלאוקוס שלימים הלך להתחתן עם הנסיכה התלמית ברניקי הרביעי (אחות של קלאופטרה השביעית מלכת מצרים) בתאריך לא ידוע כדי להיות עוצר-שותף למלוכה על מצרים, אך לכאורה נרצח על ידי הכלה הלא-מרוצה זמן קצר לאחר נישואיהם, עקב חוסר נימוסיו. הוא נשא את שם הגנאי "קיביוסאקטס", המונח לעבודה הכרוכה בריח רע של חיתוך דגי טונה. ברניקי הרביעית קאסיוס דיו, ספר 39, פרק 57, 1–2. סטראבון, גאוגרפיקה, ספר 17, פרק 1, 11.